**МОДЕЛ УГОВОРА О ЈАВНОЈ НАБАВЦИ**

**КАНЦЕЛАРИЈСКОГ МАТЕРИЈАЛА, БРОЈ ЈН 06/25**

Закључен у Аранђеловцу, дана \*\*.\*\*. 2025. године, између:

* 1. Општинске управе општине Аранђеловац, са седиштем у Аранђеловцу, Венац Слободе 10, ПИБ:101486788, матични број 07184549, коју заступа руководилац одељења за инвеситиције и јавне набавке Ранка Фуртула, у даљем тексту Купац,
  2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_, ул.\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_, текући рачун \_\_\_\_\_\_\_\_\_\_\_\_\_\_\_\_\_\_\_\_\_, отворен код пословне банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у даљем тексту Продавац, који наступа са \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ као чланом групе/ подизвођачем.

Констатација: Уговор се закључује на основу Одлуке о додели уговора бр.\*\*\*\*\* од \*\*.\*\*.2025. године, а по спроведеном поступку јавне набавке у отвореном поступку у складу са Законом о јавним набавкама („Службени гласник РС“ број 91/2019 и 92/2023).

**Члан 1.**

1.1. Предмет уговора је сукцесивна набавка канцеларијског материјала, у свему према понуди Продавца која је поднета путем Портала јавних набавки, која је изабрана као најповољнија од стране Купца, а која чини саставни део овог уговора.

**Члан 2.**

2.1. Укупна вредност овог Уговора је \_\_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_\_\_\_\_\_ динара са ПДВ-ом, а добијена је на основу јединичних цена добара које чине предмет уговора утврђене у понуди Продавца из члана 1. овог уговора и на основу оквирних количина из обрасца понуде.

2.2. Укупна цена за све испоруке биће одређена према коначним количинама, с тим да не може бити већа од уговорене вредности набавке из става 1. овог члана.

2.3. Уговорне стране су сагласне да ће сва одступања од уговора дефинисати Анексом уговора.

**Члан 3.**

3.1. Купац се обавезује да цену добара овог уговора утврђену према јединичним ценама из понуде Продавца која је достављена путем Портала јавних набавки, плати у року од 45 (четрдесет пет) дана од дана пријема исправног рачуна испостављеног по свакој појединачној испоруци.

**Члан 4.**

4.1. Продавац се обавезује да добра испоручује сукцесивно, тј. по налогу Купца, у току целог периода важења уговора. Место испоруке је у F-co Купац.

4.2. Продавац се обавезује да добра испоручи Купцу у року од 1 (једног) дана од дана пријема наруџбине од стране Купца.

4.3. Наруџбина се подноси путем средстава електронске поште, уколико је ово средство комуникације онемогућено из било ког разлога наруџбина се подноси писаним путем.

4.4. Продавац и Купац су сагласни да је минимална вредност појединачне испоруке 1.000,00 динара.

**Члан 5.**

5.1. Уколико Продавац закасни са испоруком добара из члана 1. овог уговора, обавезан је да за сваки дан закашњења плати Купцу износ од 0,2% укупне уговорене ведности, из члана 2. став 1. овог уговора, с тим да укупан износ уговорене казне не може прећи 5% уговорене вредности из члана 2. став 1. Уговора.

5.2. Уколико Продавац не изврши све своје уговорене обавезе или их изврши делимично, обавезан је да плати Купцу уговорну казну у висини од 5% укупне уговорене цене из члана 2. став 1. овог уговора.

5.3. Право Купца на наплату уговорне казне не утиче на право Купца да захтева накнаду штете.

**Члан 6.**

6.1. Продавац гарантује да добра која су предмет купопродаје немају никакве недостатке, односно да су у складу са конкурсном документацијом, као и да на добрима која испоручује Купцу трећа лица немају никаква права нити претензије.

6.2. Приликом примопредаје, представник Купца је дужан да испоручена добра на уобичајени начин прегледа и да своје примедбе о видљивим недостацима одмах саопшти Продавцу.

6.3. Уколико се приликом уобичајене употребе добара утврди да иста имају недостатке тако да се због тих недостатака не могу употребити Продавац се обавезује да та добра замени другим исправним добрима у року од 1 (једног) дана од дана пријема писане рекламације Купца.

6.4. У случају поновљене рекламације, Купац задржава право раскида овог Уговора и право на накнаду настале штете.

6.5. Рекламација се подноси путем средстава електронске поште, уколико је ово средство комуникације онемогућено из било ког разлога рекламација се подноси писаним путем.

6.6. Ако се након примопредаје покаже неки недостатак који се није могао открити уобичајеним прегледом, Купац је дужан да у року од 2 (два) дана о том недостатку писменим путем обавести Продавца.

6.7. У случају да је Продавац знао или морао знати за недостатке, Купац има право да се на те недостатке позове и када није извршио своју обавезу да добра прегледа, да благовремено обавести Продавца о уоченом недостатку, као и кад се недостатак показао тек по протеку рока од 10 (десет) календарских дана од предаје добара Купцу.

**Члан 7.**

7.1. Након закључења и током важења уговора, усклађивање, односно промена цена утврђених у прихваћеној понуди Продавца могућа је услед промена цена на тржишту и то у случају повећања или смањења цене у висини преко 10 % у односу на цене Продавца у понуди.

7.2. Продавац је дужан да уз захтев који упућује Купцу за корекцију цена достави нови званични ценовник, као доказ да је дошло до повећања цене у предметном периоду.

7.3. Купац је дужан да поднети захтев са доказима, размотри у одговарајућем року. У случају да Купац, након разматрања утврди да је захтев Продавца за корекцијом цена оправдан, обавестиће о томе Продавца у смислу давања писмене сагласности и истовремено доставити предлог Анекса уговора о повећању или смањењу цена.

7.4. Купац може писмено обавестити Продавца у случају смањења цене добара које су предмет купопродаје у односу на њихову цену из понуде, у овом случају Продавац је дужан да умањи цене, почев од дана пријема званичног обавештења од стране Купца са потребним доказима. О смањењу цена Купац и Продавац на основу достављеног обавештења Купца и свих релеватних доказа, закључују Анекс уговора о смањењу цена.

7.5. У случају да Продавац одбије да изврши умањење цена, односно да закључи Анекс уговора, на основу достављеног обавештења Купца са свим потребним докзима, Купац може раскинути уговор са Продавцем.

**Члан 8.**

8.1. Продавац се обавезује да приликом потписивања уговора преда регистровану бланко сопствену меницу, захтев за регистрацију менице, картон депонованог потписа и менично овлашћење за добро извршење посла у уговреном року, у износу од 10% од укупне вредности уговора без ПДВ-а, у корист Купца, која треба да буде са клаузулом „без протеста“, роком доспећа „по виђењу“ и роком важења 30 (тридесет) дана дужим од дана истека овог уговора.

**Члан 9.**

9.1. Продавац ће делимично извршити предметну набавку преко подизвођача Предузећа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(навести назив* *подизвођача)*, са седиштем \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(навести адресу подизвођача)*, ПИБ \_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_, у делу набавке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(навести део набавке коју ће извршити подизвођач)*. Продавац у потпуности одговара Купцу за извршење уговорених обавеза, те и за испоручена добра од стране подизвођача, као да их је сам извео.

**Члан 10.**

10.1. Овај уговор производи правна дејства од дана закључења и закључује се на временски период од 12 (дванесет) месеци.

10.2. Утрошком средстава Купца у износу уговорене вредности пре истека рока из става 1. овога члана, овај уговор престаје да важи, о чему Продавац обавештава у писменој форми Купца.

10.3. Обавезе које доспевају у наредној буџетској години, биће реализоване највише до износа средстава која ће бити одобрена у тој буџетској години за ту намеру.

**Члан 11.**

11.1. Уговорне стране су сагласне да се потраживање из овог Уговора не може пренети на треће лице без писмене сагласности Купца.

**Члан 12.**

12.1. Свака уговорна страна може отказати Уговор са отказним роком од 10 (десет) дана од дана достављања писменог обавештења о отказу.

12.2. Уколико једна од уговорних страна не извршава обавезе, као и ако их не извршава на уговорени начин и у уговореним роковима, друга уговорна страна има право да једнострано раскине уговор због неиспуњења на начин одређен законом којим се уређују облигациони односи.

12.3. Купац може да раскине уговор и без отказног рока ако га је очигледно да Продавац неће моћи да испуни уговор ни у накнадном року.

**Члан 13.**

13.1. За све што није регулисано овим уговором примењиваће се одредбе Закона о облигационим односима, као и остали позитивно правни прописи који регулишу ову материју.

**Члан 14.**

14.1.Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.

14.2. Све евентуалне спорове који могу настати по овом Уговору уговорне стране ће решавати споразумно, а у случају да се не могу договорити, утврђује се надлежност Привредног суда у Kрагујевцу.

**Члан 15.**

15.1. Сва одступања од овог уговора уговрне стране ће дефинисати анеском уговора

**Члан 16.**

16.1. Овај уговор је сачињен у 6 (шест) истоветних примерака, од којих свака уговорна страна задржава по 3 (три) примерка.

**ПРОДАВАЦ КУПАЦ**

\*\*\*\*\*\*\*\*\*\*\*\*\*\*\*\*\*\* \*\*\*\*\*\*\*\*\*\*\*\*\*\*\*\*\*\*

Ранка Фуртула

***Напомена: Модел уговора није потребно потписивати и печатирати.***

***Модел уговора понуђач није у обавези да доставља у оквиру своје е-понуде.***

***Модели уговора служе да се понуђачи упознају са уговором који ће бити закључен са најповољнијим понуђачем и понуђачи подношењем понуде се саглашавају да прихватају модел уговора.***